Mjerenje duljine

1. Ivo se nalazi na putu od kuće do škole. Od škole je udaljen 835 m, a od kuće 651 m. Izračunaj udaljenost polovine puta od škole do kuće.

2. Duljina Juričina puta od kuće do škole dulja je od Ivina za 854 m. Da su obje duljine puta kraće za 13 m, Juričin bi put bio dva puta dulji od Ivina. Kolike su duljine Ivina i Juričina puta?

3. Duljine triju putova do škole tri su uzastopna neparna broja. Koji je put najkraći ako je njihov zbroj 4 785 m?

4. Na stolu su knjige naslagane jedna na drugu. Prva ima 680 stranica, druga 430. Treća je najdeblja i ima 1 320 stranica. Kolika je visina svih triju knjiga ako su korice debljine 2 mm, a svakih 10 stranica 3 mm?

5. Ivan se uspinjao na vrh neke gore. Tijekom prvih sat vremena prevalio je put od 2 000 m. Svaki sljedeći sat prevalio je 248 m manje. Koliki je put do vrha gore ako se uspinjao 6 sati?

6. Na jednoj strani ulice zasađen je drvored breza. Koliko je dugačak taj drvored ako je zasađeno 1 561 stablo u razmaku od 5 m?

7. Na vatrogasnoj olimpijadi mladi vatrogasci natječu se u odmotavanju cijevi za vodu. Ivan je odmotao 45 m i 8 dm cijevi, Goran 3 puta više od Ivana, a Jurica 32 m manje od Ivana. Kolika je ukupna duljina odmotanih cijevi?

8. Do istarskoga grada Motovuna vodi 1 895 stuba. Jedna stuba ima visinu od 38 cm. Na koju se visinu treba popeti?

9. Za vezenje jednoga cvijeta potrebno je 35 cm crvenoga konca, 58 cm žutoga konca i 19 cm zelenoga konca.

a) Koliko je konca potrebno da se izveze 14 cvjetova?

b) Koliko će konca ostati ako znamo da je u kutiji bilo 4 namotaja crvenoga, 5 namotaja žutoga i 3 namotaja zelenoga konca? Na jednome se namotaju nalazi 2 m konca.

10. Vinograd Vinarije Šafran dugačak je 3 km i 450 m i ima zasađenu vinovu lozu u 25 redova.

a) Koliko je vinove loze zasađeno u jednome redu ako je razmak između trsova 5 m?

b) Koliko sati treba jednomu radniku da završi okopavanje cijeloga reda ako jedan metar okopa traje 3 minute, a nakon svakoga sata rada radniku treba odmor od 10 minuta?